wickkiey/tamil-wikipedia-chunked huggingface dataset:
# ஜோனஸ் கோர்ச்சாக்

## துவக்க கால வாழ்க்கையும் கல்வியும்

கோர்ச்சாக் 1878 இல் வார்சாவில் பிறந்தார். இவரது தந்தை இவரது பிறப்புச் சான்றிதழை உடனடியாகப் பெறத் தவறியதால் இவரது பிறந்த தேதி குறித்து இவருக்குத் தெரியவில்லை என்று கூறினார். இவரது தந்தை ஜோசப் கோல்ட்ஸ்மிட், யூத அறிவொளி இயக்கமான ஹஸ்கலாவின் ஆதரவாளர் குடும்பத்தைச் சேர்ந்த மரியாதைக்குரிய வழக்கறிஞர், இவரது தாய் போலந்தின் கலிஸ் நகரைச் சேர்ந்த ஒரு முக்கிய குடும்பத்தின் மகளான செசிலியா *நீ* கெபிக்கா ஆவார். யூத குடும்பத்தில் பிறந்த இவர், தனது பிற்கால வாழ்க்கையில் ஒரு அறியவியலாமைவாதியாக இருந்தார். குழந்தைகள் மீது சமயத்தைத் திணிப்பதில் இவருக்கு நம்பிக்கை இல்லை. இவரது தந்தை 1890 இல் நோய்வாய்ப்பட்டு மனநல மருத்துவமனையில் அனுமதிக்கப்பட்டார், அங்கு அவர் ஆறு ஆண்டுகளுக்குப் பிறகு 25 ஏப்ரல் 1896 அன்று இறந்தார் இவரது குடும்பத்தின் நிதி நிலைமை மோசமடைந்ததால், ஹென்றிக் ஜிம்னாசியத்தில் (இடைநிலைப் பள்ளி) படித்துக்கொண்டிருத்த போதே, மற்ற மாணவர்களுக்கு தனிப்பயிற்சி ஆசிரியராக பணியாற்றத் தொடங்கினார். 1896 ஆம் ஆண்டில் இவர் குழந்தைகளை வளர்ப்பது பற்றிய நையாண்டி உரையான *Węzeł gordyjski* ( *The Gordian Knot* ) மூலம் இலக்கியத் துறையில் அறிமுகமானார். 1890 களில் இவர் பறக்கும் பல்கலைக்கழகத்தில் பயின்றார். 1898-1904 ஆண்டுகளில் கோர்சாக் வார்சா பல்கலைக்கழகத்தில் மருத்துவம் பயின்றார். அப்போது பல போலிய மொழி செய்தித்தாள்களில் எழுதினார். மருத்துவப் பட்டம் பெற்ற பிறகு, ஒரு குழந்தை மருத்துவரானார் . 1905-1912 இல் கோர்சாக் வார்சாவில் உள்ள பெர்சோன்ஸ் மற்றும் பாமன்ஸ் குழந்தைகள் மருத்துவமனையில் பணிபுரிந்தார். 1905–06 இல் உருசிய-சப்பானியப் போரின்போது, ஒரு இராணுவ மருத்துவராகப் பணியாற்றினார். இதற்கிடையில், இவரது புத்தகமான *Child of the Drawing Room* ( *Dziecko salonu* ) இவருக்கு இலக்கிய அங்கீகாரத்தைப் பெற்றுத்தந்தது.  
1907-08 இல், கோர்சாக் செருமனியின் பேர்லினில் படிக்கச் சென்றார். 1909 இல் ஆதரவற்றோர் சங்கத்தில் பணிபுரியும் போது, இவர் தனது எதிர்கால நெருங்கிய கூட்டாளியான ஸ்டெபானியா வில்சின்ஸ்காவை சந்தித்தார்.
# ஜோனஸ் கோர்ச்சாக்

## தொழில்

1911-1912 இல், இவர் வார்சாவில் உள்ள *டோம் சியரோட்டின்* இயக்குநரானார், இது யூதக் குழந்தைகளுக்காக இவரே வடிவமைத்த ஒரு ஆரதவற்றோர் இல்லமாகும். தன் உதவியாளராக வில்சின்ஸ்காவை நியமித்தார். அங்கு இவர் குழந்தைகளுக்காக ஒரு வகையான குடியரசை உருவாக்கினார். அதில் சொந்தமாக ஒரு சிறிய நாடாளுமன்றம், நீதிமன்றம், ஒரு செய்தித்தாள் போன்றவை இருந்தன. மருத்துவராக தனது மற்ற பணிகளை இதற்காக குறைத்துக் கொண்டார். இந்த காலகட்டத்தில் யூத குழந்தைகளுக்கான கோடைக்கால முகாம் பற்றிய இவரது சில விளக்கங்கள் பின்னர் அவரது *Fragmenty Utworów* இல் வெளியிடப்பட்டு அவை ஆங்கிலத்தில் மொழிபெயர்க்கப்பட்டுள்ளன.  
முதலாம் உலகப் போரின் போது, 1914 இல் கோர்சாக் உருசிய இராணுவத்தில் லெப்டினன்ட் பதவியுடன் இராணுவ மருத்துவரானார். போலந்து-சோவியத் போரின் போது மேஜர் பதவியுடன் போலந்து இராணுவத்தில் மீண்டும் இராணுவ மருத்துவராக பணியாற்றினார். ஆனால் போலந்தின் லோட்சில் சிறிது காலம் பணியாற்றிய பிறகு வார்சாவில் பணிக்கு அனுப்பபட்டார். போருக்குப் பிறகு, இவர் வார்சாவில் தனது மருத்துவர் பணியைத் தொடர்ந்தார். 1919 ஆம் ஆண்டு அவர் எழுதிய *ஹவ் டூ லவ் எ சில்ரன்* என்ற புத்தகத்தில் குழந்தையின் அடிப்படை உரிமைகளை வரையறுத்தார். குழந்தைகள் தங்களுக்கென்று உரிமைகளைக் கொண்டிருக்கின்றனர். தவறு செய்யும் உரிமை, சுயமாக கருத்துகளை உருவாக்கிக் கொள்ளும் உரிமை, தங்களுக்கான மரியாரதையைப் பெறும் உரிமை அவர்களுக்க் உண்டு என்று வலியுறுத்தினார்.  
1926 ஆம் ஆண்டில், *டோம் சியரோட்டின்* (ஆதரவற்றோர் இல்லம்) குழந்தைகள் தங்கள் சொந்த செய்தித்தாளான மாலி பிரெக்லாட் (சிறிய விமர்சனம்) தொடங்க கோர்சாக் ஏற்பாடு செய்தார். இது போலந்து-யூத செய்தித்தாளான *நாஸ் பிரெக்லாட்* உடன் வாராந்திர இணைப்பாக வந்தது. இந்தக் காலக்கட்டத்தில், இவரது செயலாளராக புகழ்பெற்ற போலந்து புதின ஆசிரியர் இகோர் நியூவர்லி இருந்தார். இவரது ஆதரவற்றோர் இல்லத்திற்கு CENTOS என்ற போலந்து-யூத தொண்டு நிறுவனம் ஆதரவாக இருந்தது.  
1930 களில், இவர் சொந்தமாக வானொலி நிகழ்ச்சிகளை நடத்தினார். அதில் குழந்தைகளின் உரிமைகளை ஊக்குவித்து பிரபலப்படுத்தினார். 1933 ஆம் ஆண்டில், இவருக்கு பொலோனியா ரெஸ்டிட்யூட்டாவின் வெள்ளிச் சிலுவை விருது வழங்கப்பட்டது. 1934 மற்றும் 1936 இக்கு இடையில், கோர்சாக் ஒவ்வொரு ஆண்டும் கட்டளைப் பாலத்தீனத்திற்குச் சென்று அதன் கிப்புட்சைப் பார்வையிட்டார். இவர் எழுதிய ஒரு கடிதம், இவருக்கு பாலத்தீனத்திற்குச் சென்றுவிடும் நோக்கம் இருந்ததாகக் குறிக்கிறது, ஆனால் இறுதியில், தனது குழந்தைகளை விட்டுச் செல்ல முடியாது என்று இவர் உணர்ந்தார். <sup>&#x5B; *<span title="The material near this tag may rely on an unreliable source. (September 2020)">நம்பமுடியாத ஆதாரம்?</span>* &#x5D;</sup> இவர் போலந்திலேயே தங்கி தலைமை ஆசிரியராக தனது பணியைத் தொடர்ந்தார்.
# ஜோனஸ் கோர்ச்சாக்

## தொழில்

### ஹோலோகாஸ்ட்

1939 ஆம் ஆண்டில், இரண்டாம் உலகப் போர் வெடித்தபோது, கோர்சாக் போலந்து தரைப்படையில் பணிபுரிய முன்வந்தார், ஆனால் இவரது வயது காரணமாக இவரது சேவை மறுக்கப்பட்டது. வார்சாவை நாட்சிப் படையான *வேர்மாக்ட்* கைப்பற்றியதை இவர் கண்டார். 1940 இல் நாட்சி ஜெர்மனியர்கள் வார்சா கெட்டோ என்னும் யூதர்களுக்கான முகாமை உருவாக்கியபோது, இவரது அனாதை இல்லம் அதன் கட்டிடமான குரோச்மல்னா 92 இல் உள்ள *டோம் சியரோட்டிலிருந்து* கெட்டோவுக்கு (முதலில் சோட்னா 33 மற்றும் பின்னர் சியன்னா 16 / Śliska 9) இடம்பெயர வேண்டிய கட்டாயம் ஏற்பட்டது. கோர்சாக் அவர்களுடனே முகாமுக்குச் சென்றார். சூலை மாதம், ஆதரவற்றோர் இல்லத்தில் உள்ள குழந்தைகளை இரவீந்திரநாத் தாகூரின் த *போஸ்ட் ஆபிஸ்* நாடகத்தில் நடிக்க வைக்க வேண்டும் என்று ஜானுஸ் கோர்சாக் முடிவு செய்தார்.
# ஜோனஸ் கோர்ச்சாக்

## தனிப்பட்ட வாழ்க்கையும் இறப்பும்

1942 ஆகத்து 5 அல்லது 6 அன்று, நாட்சி ஜெர்மன் வீரர்களால் 192 சிறுவர்களை யூதர்கள் என்று பட்டியலிட்டு அழைத்துச் செல்ல உத்தரவிடப்பட்டது (உண்மையான எண்ணிக்கையைப் பற்றி சில மாறுபட்ட கருத்துகள் உள்ளன: அது 196 ஆக இருக்கலாம்) சுமார் ஒரு டசன் பணியாளர்கள் அவர்களை தரெப்ளிங்கா அழித்தொழிப்பு முகாமுக்கு அழைத்துச் செல்ல வந்தனர். தந்தையோ தாயோ யூதரல்லாத பட்சத்தில் கோர்சாக் தன்னை விடுவித்துக் கொள்ள வாய்ப்பு வழங்கப்பட்டது. ஆனால் இவர் அந்த ஆதரவற்ற குழந்தைகளை கைவிட முடியாது என்று கூறி அந்த வாய்ப்பை நிராகரித்தார். ஆகத்து 5 ஆம் நாள், இவர் மீண்டும் தன்னை விடுவித்துக் கொள்ளும் சலுகைகளை மறுத்து, குழந்தைகளுடன் செல்ல வேண்டும் என்பதில் உறுதியாக இருந்தார்.  
குழந்தைகள் தங்களிடமிருந்த சிறந்த ஆடையை அணிந்தனர். மேலும் ஒவ்வொருவரும் ஒரு நீல கைப்பையையும் பிடித்த புத்தகம் அல்லது பொம்மையையும் எடுத்துச் சென்றனர். போர்க்கால எழுத்துகளை, ஆவணங்களை ரிங்கல்ப்ளம் பெட்டக காப்பகத்தில், பாதுகாத்து வைத்த நேரில் கண்ட சாட்சியான ஜோசுவா பெர்லே, கோர்சாக்க், குழந்தைகளை கெட்டோ வழியாக உம்ஷ்லாக்பிளாட்ஸ் (மரண முகாம்களுக்கு கொண்டு செல்லுவதற்கு முன் தங்க வைக்கப்படும் முகாம்) வரை ஊர்வலமாக அழைத்துச் சென்றதை விவரித்தார்:  
நேரில் கண்ட சாட்சிகளின் கூற்றுப்படி, ஆதரவற்ற குழந்தைகளின் குழு இறுதியாக *உம்ஷ்லாக்பிளாட்சை* அடைந்தபோது, ஒரு சுத்ஸ்டாப்பெல் அதிகாரி கோர்சாக்கை தனக்குப் பிடித்த சிறார் நூல் ஆசிரியர்களின் ஒருவர் என்று கூறி, அவர் தப்பிச்செல்ல உதவ முன்வந்தார். அதிகாரி கோர்சாக்கை தனக்கு பிடித்த குழந்தைகள் புத்தகங்களில் ஒன்றின் ஆசிரியராக அங்கீகரித்து, அவர் தப்பிக்க உதவ முன்வந்தார். மற்றொரு பதிப்பில், நாஜி அதிகாரிகள் கோர்சாக்கிற்கு ஒருவித "சிறப்பு சலுகையை" அளிக்க மனதில் கொண்டிருந்ததால், அதிகாரி அதிகாரப்பூர்வமாக அவ்வாறு செயல்பட்டார். என்னதான் சலுகை அளித்தாலும், கோர்சாக் மீண்டும் அதற்கு மறுத்துவிட்டார். இவர் சுமார் 200 குழந்தைகளுடன், ஸ்டெபானியா வில்சின்ஸ்கா என்ற கல்வயாளர் மற்றும் சுமார் 12 பணியாளர்களுடன் தொடருந்தில் ஏறினார். அதன் பிறகு இவரைப் பற்றிய தகவல் எதுவும் கிடைக்கவில்லை.  
கோர்சாக் திருமணம் செய்துகொள்ளவில்லை, அவருக்கென்று குழந்தைகளும் இல்லை.
# டாக்சோகேரிடே

**டாக்சோகேரிடே** (*Toxocaridae*) என்பது ஒட்டுண்ணி நூற்புழுக்களின் குடும்பமாகும். இவை நாய், பூனைக் குடும்ப விலங்குகளைப் பாதிக்கின்றன. இவை மனிதர்களில் *டாக்சோகேரியாசிசு* நோயினை ஏற்படுத்துகின்றன ( உடலில் புழு ஊர்தல், கண் புழு ஊர்தல்). இப்புழுக்களால் மனிதர்களில் இனப்பெருக்கம் செய்ய முடியாது.  
டாக்சோகேரிடே குடும்பத்தில் குறிப்பிடத்தக்க சிற்றினங்கள்:  
- *டாக்சோகேரா கேனிசு*, நாய்களைப் பாதிக்கிறது.
- *டாக்சோகேரா கேதி*, பூனைகளைப் பாதிக்கிறது, இடைநிலை விருந்தோம்பிகள் இல்லை.
- *டாக்சோகேரிசு லியோனினா*, பெரும்பாலும் பூனைகளைப் பாதிக்கிறது, ஆனால் நாய்களையும் பாதிக்கலாம்.
- *டாக்சோகேரா மலேயசியென்சிசு* பூனைகளைப் பாதிக்கிறது.
- *டாக்சோகேரா* *விதுலோரம்,* எருமை உள்ளிட்ட கால்நடைகளைப் பாதிக்கிறது
# டாக்சோகேரிடே

## தொற்று

*டா. கேனிசு* அல்லது *டா. கேதி* ஏற்படுத்தும் தொற்று பல்வேறு மருத்துவ அறிகுறிகளை வெளிப்படுத்தும். இவற்றில் ஒன்று உடலில் புழு ஊர்தல் ஆகும். இதில் இளம் உயிரிகள் அவற்றின் இயற்கையான விருந்தோம்பிகளான பூனைகளிலும் நாய்களிலும் உருவாக்குவது போல் மனிதர்களில் உருவாக்க முடியாது. கட்டுப்படுத்தப்பட்ட வளர்ச்சியானது, இளம் உயிரிகளை உடலில் இலக்கின்றி அலைய விடுவதால், வீக்கம் உண்டாக்குகிறது. இது பொதுவாகக் கல்லீரலிலும் நுரையீரலிலும் ஏற்படுகிறது.  
முட்டைகளை உட்கொள்வதன் மூலம் உடலில் இந்நோய்த்தொற்று நுழைகிறது. பாதிக்கப்பட்ட நாய்களையும் பூனைகளையும் கையாண்ட பிறகு, கைகள் அல்லது முகத்தில் முட்டைகள் படியும் நிகழ்வு நடைபெறலாம். சில சந்தர்ப்பங்களில், இவை சரியாகச் சமைக்கப்படாத இறைச்சியிலிருந்தும் பெறலாம். விலங்குகளுடன் தொடர்பு கொள்ளாத குழந்தைகளில், ஒரு முற்றத்தில் அல்லது விளையாட்டு மைதானத்தில் விளையாடும் போது முட்டையுடன் கூடிய அசுத்தமான மண்ணை உட்கொள்வதன் மூலம் முட்டைகள் உடலினுள் செல்கிறது. பொதுவாகப் புதிய நாய்க் குட்டியுடன் சிறுவர்கள் விளையாடுவதைக் காணலாம். இதனால் இளம் உயிரிகள் பல இளம் குழந்தைகள், கண்ணைப் பாதித்து உடலில் புழு ஊர்தல் ஏற்படுத்தும். இதனை விழித்திரை கருத்திசுக்கட்டி எனக் கருதி தவறாக அவர்களின் கண்கள் அகற்றப்பட்ட நிகழ்வுகளும் உள்ளன.
# டாக்சோகேரிடே

## நோய் கண்டறிதல்

மனித நோய்களில் இளம் உயிரிகளை நேரடியாகக் கண்டறிவது சாத்தியமில்லை. எனவே நோய் கண்டறிதலில் குருதி *எலைசா* (ELISA) மதிப்பீட்டின் மூலம் கண்டறியலாம். வெளியேற்றம்/சுரப்பு எனப்படும் மிகவும் உணர்திறன் மதிப்பீடு, வளர்க்கப்படும் *டா. கேனிசு* இளம் உயிரிகளிலிருந்து தனிமைப்படுத்தப்பட்ட 96 நோயெதிர்ப்பாக்க எதிர்புரதங்களைக் கொண்டுள்ளது.
# டாக்சோகேரிடே

## தடுப்பு

கால்நடை மருத்துவர்களால் வழங்கப்படும் பல மருந்துகள் இந்த ஒட்டுண்ணி மூலம் ஏற்படும் தொற்றுநோயைத் தடுக்கலாம் அல்லது சிகிச்சையளிக்கலாம். உடன்விலங்குகள் ஒட்டுண்ணி குழுவினால் பராமரிக்கப்படும் கணினி தளங்களில் இந்த விசயத்தைப் பற்றிய ஏராளமான தகவல்களைக் காணலாம்.
# டாக்சோகேரிடே

## சிகிச்சை

மனிதர்களில் (அல்லது நாய்களில்) ஏற்படும் உள்ளுறுப்பு டாக்சோகேரியாசிசு, அல்பெண்டசோல் அல்லது மெபெண்டசோல் போன்ற ஒட்டுண்ணி எதிர்ப்பு மருந்துகள் மூலம் சிகிச்சையளிக்கப்படுகிறது. பொதுவாக அழற்சி எதிர்ப்பு மருந்துகளுடன் இவை வழங்கப்படுகிறது. கண் இளம் உயிரி ஊடுருவலுக்கான சிகிச்சையானது, கண்கள் சேதமடைவதைத் தடுக்க சீரொளி மூலம் இளம் உயிரிகளை அழிப்பதாகும். இருப்பினும் பாதிக்கப்பட்ட கண்ணில் பார்வை இழப்பிலிருந்து மீளமுடியாது.
# டாக்சோகேரிடே

## ஆத்மாவுடன் தொடர்பு

*டாக்சோகாரா* நோய்த்தொற்று ஆத்மா போன்ற ஒவ்வாமை குணமுடைய நோயைத் தூண்டுவதாகக் கூறப்படுகிறது. இந்த ஒட்டுண்ணியின் தொற்று ஆத்துமா போன்ற அறிகுறிகளை ஏற்படுத்துகிறது. இத்தொற்றின் போது இயோசிநாடியின் எண்ணிக்கையின் அதிகரிப்பு. இது அழற்சி எதிர்வினையாக ஒவ்வாமை எதிர்வினைகளுடன் தொடர்புடைய நோயெதிர்ப்பொருள் ஈ (IgE) உற்பத்தியுடன் தொடர்புடையது. ஆத்துமா உள்ளவர்களுக்கு *டாக்சோகாரா* ஊநியல் நேர்த்தன்மை அதிகமாக இருப்பதாகக் காட்டப்படுகிறது. *டாக்சோகாரா* தொற்று மூலம் தூண்டப்படும் நோயெதிர்ப்பொருள் உற்பத்தியானது குழந்தைகளில் ஒவ்வாமையான ஆத்துமாவின் தொடக்கத்திற்குப் பங்களிக்கக்கூடும் என்று ஆராய்ச்சி கூறுகிறது. ஒட்டுண்ணி அதிகரிப்பின் பாதிப்பு, நோய்த்தொற்றில் மரபியல் தாக்கம் ஆகியவை *டாக்சோகாரா* தொற்று மற்றும் ஒவ்வாமை ஆத்துமா ஆகியவற்றுக்கு இடையேயான உறவை எவ்வாறு பாதிக்கின்றன என்பது குறித்து இன்னும் அறியப்படவில்லை. இருப்பினும் உலகெங்கிலும் ஆத்துமா மற்றும் பிற ஒவ்வாமை நோய்களை எவ்வாறு தடுப்பது என்பதைப் புரிந்துகொள்வது முக்கியமானது.
# டாக்சோகேரிடே

## மேலும் பார்க்கவும்

- நாய் உருளைப்புழு
# காஞ்சரம்பேட்டை

**காஞ்சரம்பேட்டை** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை மேற்கு ஊராட்சி ஒன்றிய பெரியபட்டி ஊராட்சி ஒரு புறநகர்ப் பகுதியாகும்.
# காஞ்சரம்பேட்டை

## அமைவிடம்

கடல் மட்டத்திலிருந்து சுமார் 200.44 மீ. உயரத்தில், என்ற புவியியல் ஆள்கூறுகள் கொண்டு காஞ்சரம்பேட்டை அமையப் பெற்றுள்ளது.
# காஞ்சரம்பேட்டை

## சமயம்

### இந்துக் கோயில்

மாமுண்டி ஐயனார் கோயில் கோயில் என்ற இந்துக் கோயில் ஒன்று காஞ்சரம்பேட்டை பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
# காஞ்சரம்பேட்டை

## அரசியல்

காஞ்சரம்பேட்டை பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# வெள்ளி சயனைடு

## வினைகள்

Ag<sup>+</sup> கொண்ட கரைசலில் சோடியம் சயனைடைச் சேர்க்கும்போது AgCN வீழ்படிவாகிறது. மேலும் கூடுதலாகச் சயனைடைச் சேர்க்கும்போது, வீழ்படிவு கரைந்து நேரியலான [Ag(CN)<sub>2</sub>]<sup>−</sup>(aq) மற்றும் [Ag(CN)<sub>3</sub>]<sub>2</sub><sup>−</sup>(aq) உருவாகிறது. அம்மோனியா அல்லது மூன்றாம் நிலை பாஸ்பைன்கள் போன்ற பிற லிகண்ட்களைக் கொண்ட கரைசல்களிலும் வெள்ளி சயனைடு கரையக்கூடியது. அமோனியா அல்லது மூவீணைய பாசுபீன்கள் போன்ற பிற ஈந்தணைவிகளைக் கொண்ட கரைசல்களிலும் வெள்ளி சயனைடு கரைகிறது.  
வெள்ளி சயனைடுகள் மற்ற எதிர்மின் அயனிகளுடன் வினைபுரியும் போது கட்டமைப்பு ரீதியாக சிக்கலான பொருட்களை உருவாக்குகிறது. சில வெள்ளி சயனைடுகள் ஒளிரும் தன்மை கொண்டவை.
# வெள்ளி சயனைடு

## பயன்கள்

சயனிடேற்ற வினை வெள்ளியை அதன் தாதுக்களிலிருந்து தனிமைப்படுத்த பரவலாகப் பயன்படுத்தப்படுகிறது. வெள்ளி சேர்மங்களின் பகுதி சுத்திகரிப்பு பொதுவாக நுரை மிதப்பு முறை மூலம் செய்யப்படுகிறது. பின்னர் வெள்ளி அயனி சயனைடுடன் நீக்கப்பட்ட நுரையிலிருந்து பிரிக்கப்பட்டு, [Ag(CN)<sub>2</sub>]<sup>−</sup> கரைசலை உருவாக்குகிறது. பின்னர் அத்தகைய கரைசல்களின் மின்னாற்பகுப்பு மூலம் வெள்ளி உலோகத்தை முலாம் பூசலாம்.  
எல்கிங்டன் சகோதரர்கள் வெள்ளி முலாம் பூசும் கரைசலுக்கான செய்முறைக்கு காப்புரிமை பெற்ற 1840 ஆம் ஆண்டிலிருந்தே AgCN மற்றும் KAg(CN)<sub>2</sub> இரண்டும் வெள்ளி முலாம் பூசும் கரைசல்களில் பயன்படுத்தப்பட்டு வருகின்றன. ஒரு வழக்கமான, பாரம்பரிய வெள்ளி முலாம் பூசும் கரைசலில் 15-40 கிராம்·லிட்டர்<sup>−1</sup> KAg(CN)<sub>2</sub> , 12-120 கி·லி<sup>−1</sup> KCN மற்றும் 15 கி·லி<sup>−1</sup> K<sub>2</sub>CO<sub>3</sub> இருக்கும்.
# விநாயக் லோகானி

**விநாயக் லோகோனி** (*Vinayak Lohani*) மேற்கு வங்காளத்தைத் தளமாகக் கொண்ட *பரிவார்* என்ற மனிதாபிமான நிறுவனத்தின் நிறுவனர் ஆவார். இராமகிருஷ்ணர் மற்றும் விவேகானந்தர் போன்றவர்களின் ஆன்மீக மற்றும் மனிதநேய இலட்சியங்களால் ஈர்க்கப்பட்ட விநாயக், விவேகானந்தர் கற்பித்தபடி 'மனிதனில் உள்ள தெய்வீகத்திற்கு' சேவை செய்வதில் தனது முழு வாழ்க்கையையும் அர்ப்பணிக்க முடிவு செய்தார்.
# விநாயக் லோகானி

## இளமை வாழ்க்கை

விநாயக் லோகானி மத்தியப் பிரதேசத்தின் போபாலில் பிறந்தார். அங்கேயே தனது பள்ளிப்படிப்பை முடித்தார். இவரது குடும்ப வம்சாவளியினர் உத்தராகண்டம் மாநிலத்தின் குமாவுன் பகுதியயின் அல்மோரா மாவட்டத்தைச் சேர்ந்தவர்கள். கரக்பூர், இந்திய தொழில்நுட்பக் கழகத்தில் பயின்ற இவர் பின்னர் ஒரு வருடம் இன்ஃபோசிஸ் நிறுவனத்தில் பணியாற்றினார். 2001 ஆம் ஆண்டில், முதுகலை வணிக மேலாண்மை படிப்பைத் தொடர கொல்கத்தாவின் இந்திய மேலாண்மை கழகத்தில் சேர்ந்தார்.
# விநாயக் லோகானி

## தொழில் வாழ்க்கை

கொல்கத்தாவில், படிப்பை முடித்த பிறகு, ஒரு சிறிய வாடகை கட்டிடத்தில் வெறும் 3 குழந்தைகளுடன், போதிய நிதி ஆதாரங்கள் இல்லாத நிலையில், 2003 ஆம் ஆண்டின் பிற்பகுதியில் வறிய மற்றும் ஆதரவற்ற பின்னணியைச் சேர்ந்த குழந்தைகளுக்கு உதவுவதற்காக **பரிவார்** என்ற அமைப்பைத் தொடங்கினார். 2004 ஆம் ஆண்டின் இறுதியில், பரிவார் தனது சொந்த நிலத்தை வாங்கி, அதன் முதல் வளாகமான பரிவார் ஆசிரமத்தை உருவாக்கியது. 2011 ஆம் ஆண்டில், பரிவார் சிறுவர்களுக்கும் சிறுமிகளுக்கும் தனித்தனி வளாகங்களைக் கொண்டதாக விரிவுபடுத்தப்பட்டது. டிசம்பர் 2023 நிலவரப்படி, பரிவாரில் 1900 க்கும் மேற்பட்ட குழந்தைகள் (பெண்கள் மற்றும் சிறுவர்கள்) உள்ளனர். இது மேற்கு வங்காளத்தில் வறிய அடுக்குகளைச் சேர்ந்த குழந்தைகளுக்கான மிகப்பெரிய மற்றும் உயர்தர குடியிருப்பு திட்டமாகும்.  
2016-17 இல், பரிவார் மத்தியப் பிரதேசத்திலும் தனது பணிகளைத் தொடங்கியது. இது தேர்ந்தெடுக்கப்பட்ட வறிய பழங்குடி மற்றும் கிராமப்புற பகுதிகளில் உள்ள குழந்தைகளுக்காக 'ஸ்ரீ ராமகிருஷ்ண விவேகானந்தா சேவா குடிர்' என்று அழைக்கப்படும் 679 ஊட்டச்சத்து உணவு மற்றும் கல்வி மையங்களை 15 மாவட்டங்களில் 40,000 க்கும் மேற்பட்ட குழந்தைகளுக்கு சேவை செய்கிறது. மத்தியப் பிரதேசத்தின் தேவாஸ், செஹோர் மற்றும் மண்ட்லா மாவட்டங்களில் 2 குடியிருப்புப் பள்ளிகளையும் 2 விடுதிகளையும் பரிவார் நடத்தி வருகிறது. மாநிலத்தின் பல்வேறு பழங்குடிப் பகுதிகளைச் சேர்ந்த 1250 சிறுவர்களும் சிறுமிகளும் இந்த வளாகங்களில் வசித்து வருகின்றனர். இவை தவிர, பரிவார் 24 மாவட்டங்களில் ஏராளமான இலவச 24 * 7 மருத்து சேவை வாகனங்களையும், மத்தியப் பிரதேசத்தின் 7 பழங்குடிப் பகுதிகளில் பல நடமாடும் சுகாதார மருத்துவமனைகளையும் நடத்துகிறது. இந்த அமைப்பின் கீழ் டிசம்பர் 2023 வரை 1 மில்லியனுக்கும் அதிகமான நோயாளிகளுக்கு சேவை வழங்கப்பட்டுள்ளது.பார்வையை மீட்டெடுக்கும் திட்டத்தின் கீழ், பரிவார் 30 மாதங்களில் பல கண் மருத்துவமனைகளுடன் இணைந்து 3800 க்கும் மேற்பட்ட முகாம்களை ஏற்பாடு செய்துள்ளது. இதன் கீழ் 5 லட்சத்துக்கும் மேற்பட்ட நோயாளிகள் பயன் பெற்றுள்ளனர். மேலும், 56 ஆயிரம் இலவச கண் அறுவை சிகிச்சைகள் செய்யப்பட்டுள்ளன.
# விநாயக் லோகானி

## விருதுகளும் கௌரவங்களும்

- 2011 ஆம் ஆண்டு குடியரசுத் தலைவர் மாளிகையில் இந்தியக் குடியரசுத் தலைவரால் வழங்கப்பட்ட தேசிய குழந்தைகள் நல விருது
- சுகாதாரம் மற்றும் ஊட்டச்சத்து பிரிவில் மத்தியப் பிரதேச அரசால் வழங்கப்படும் *மத்தியப் பிரதேச கௌரவ் சம்மான்* என்ற விருது மாநில ஆளுநர் மற்றும் முதலமைச்சரால் நவம்பர், 2022 இல் வழங்கப்பட்டது.
- சிஎன்என்-ஐபிஎன் ஆண்டின் இளம் இந்தியத் தலைவர் விருது 2012.
- கொல்கத்தாவின் இந்திய மேலாண்மை கழகத்தின் புகழ்பெற்ற முன்னாள் மாணவர் விருது (8000 முன்னாள் மாணவர்களில் 9 பேரில் ஒருவர்)
- கரக்பூரின் இந்திய தொழில்நுட்பக் கழகத்தின் 'புகழ்பெற்ற முன்னாள் மாணவர் விருது' (2014 ஆம் ஆண்டில் வழங்கப்பட்ட விருது வரலாற்றில் மிக இளைய பெறுநர்).
- இராமகிருஷ்ண இயக்கத்தின் பண்பாட்டு நிறுவனம் சார்பில் வழங்கப்படும் சுவாமி இரங்கநாதானந்தர் நினைவு மனிதாபிமான விருது 2014 வழங்கப்பட்டது.
- உத்தராகண்டம் முதலமைச்சர் அவர்களால் 2015 ஆம் ஆண்டுக்கான *சுவாமி ராமா மனிதாபிமான விருது* வழங்கப்பட்டது.
- *விவேகானந்த சேவா சம்மான்* விருது 2015 மேற்கு வங்க ஆளுநர் அவர்களால் வழங்கப்பட்டது.
- *பாவ்ராவ் தேவ்ராஸ் சேவா சம்மன்* விருது 2015 இலக்னோவில் உத்தரப்பிரதேச ஆளுநரால் வழங்கப்பட்டது.
- 2014 இல், கொல்கத்தாவின் டெலிகிராப் கல்வி அறக்கட்டளை தனது 'சிறப்பு மரியாதை'யை அளித்தது.
- 2015இல் இந்திய அரசில் நான்காவதாக குடிமக்களுக்கு வழங்கப்பெறும் பத்மசிறீ விருது வழங்கப்பட்டது
# அ. வலையபட்டி

**அ. வலையபட்டி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மேலூர் ஊராட்சி ஒன்றிய அ. வலையபட்டி ஊராட்சி ஒரு புறநகர்ப் பகுதியாகும்.
# அ. வலையபட்டி

## அமைவிடம்

கடல் மட்டத்திலிருந்து சுமார் 269.45 மீ. உயரத்தில், என்ற புவியியல் ஆள்கூறுகள் கொண்டு அமையப் பெற்றுள்ளது.
# அ. வலையபட்டி

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், அ. வலையபட்டி ஊரின் மொத்த மக்கள்தொகை 2,366 பேர் ஆகும். இதில் 1,200 பேர் ஆண்கள் மற்றும் 1,166 பேர் பெண்கள் ஆவர்.
# அ. வலையபட்டி

## சமயம்

### இந்துக் கோயில்

கள்ளழகர்கோயில் என்ற பெருமாள் கோயில் ஒன்று அ. வலையபட்டி பகுதிக்கு அருகில் அழகர்கோவில் என்ற இடத்தில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
# அ. வலையபட்டி

## அரசியல்

அ. வலையபட்டி பகுதியானது, மேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# வார்ப்புரு:Xmark

red |rd |r =File:X mark.svg
|darkred |dkred |drd |dr =File:Dark Red x.svg
|orange |or |o =File:Orange x.svg
|yellow |yel |y =File:Dark yellow x.svg
|black |blk |k =File:Black x.svg
|grey |gray |gry |gy =File:SemiTransBlack x.svg
|File:X mark.svg
}}|px|link=|alt=&#9746;<span>N</span><noinclude>  
</noinclude>
# மாலேகான் புறநகர் சட்டமன்றத் தொகுதி

**மாலேகான் வெளி சட்டமன்றத் தொகுதி** (Malegaon Outer Assembly constituency) என்பது மேற்கு இந்தியாவில் உள்ள மகாராட்டிர மாநிலத்திலுள்ள 288 சட்டமன்றத் தொகுதிகளில் ஒன்றாகும். மாலேகான் புறநகர் தொகுதியானது துளே மக்களவைத் தொகுதிக்கு உட்பட்டதாகும்.
# மாலேகான் புறநகர் சட்டமன்றத் தொகுதி

## சட்டமன்ற உறுப்பினர்கள்

****தபாதி****  
| 1967 | வெங்கர்தாவ் பௌசாகேப் ஐரே | இந்திய தேசிய காங்கிரசு |
| --- | --- | --- |
| 1972 | இரே பலிராம் வாமன் | இந்திய காங்கிரசு (சோசலிஸ்ட்) |
| 1990 | இந்திய தேசிய காங்கிரசு |  |
| 1995 |  |  |
| 1999 | இரே பிரசாந்த் வெங்கட்ராவ் | தேசியவாத காங்கிரசு கட்சி |
| 2004 | தாதாஜி புசே | சுயேச்சை |
| **மாலேகான் புறநகர்** |  |  |
| 2009 | தாதாஜி புசே | சிவ சேனா |
| 2014 |  |  |
| 2019 |  |  |
| 2024 |  |  |
# லோகபாலா

**லோகபாலா** அல்லது **ராக்காய் காயூவாங்கி** அல்லது **சிறீ சஜனோதுவதுங்கன்** (ஆங்கிலம்: *Lokapala*; *Rakai Kayuwangi*; இந்தோனேசியம்: *Dyah Tagwas*; *Śrī Mahārāja Rakai Kayuwangi Dyah Lokapāla*; *Śrī Sajjanotsavatuṅga*; ஜாவானியம்: *Sri Maharaja Rakai Kayuwangi Dyah Lokapala Sri Sayyawasanottunggadewa*) என்பவர் கிபி 9-ஆம் நூற்றாண்டில் இந்தோனேசியா, மத்திய ஜாவா, மாதரம் இராச்சியத்தை ஆட்சி செய்த சஞ்சய அரச மரபைச் சேர்ந்த 7-ஆவது அரசர் ஆவார். இவரின் ஆட்சிக்காலம் கிபி 855 – கிபி 885 என அறியப்படுகிறது.  
அவரின் இயற்பெயரான லோகபாலா என்பது **தியா** *(Dyah)* என்ற பட்டப் பெயரின் மூலமாகத் தெரிய வருகிறது. பொதுவாக அந்தப் பட்டப் பெயர், 'காயூவாங்கியின் இறைவன்' *(Lord of Kayuwangi)* என்று பொருள்படும் ராக்காய் காயூவாங்கி *(Rakai Kayuwangi)* எனும் அவரின் துணைப் பெயரால் குறிப்பிடப்படுகிறார்.  
மன்னர் லோகபாலா தன் எதிரிகளை தோற்கடித்த ஒரு வீர மன்னராக மாதரம் இராச்சியத்தின் வரலாற்றில் விவரிக்கப்படுகிறார்.
# லோகபாலா

## வரலாறு

சிவக்கிரக கல்வெட்டு *(Shivagrha inscription)*; அர்காபுரா கல்வெட்டு *(Argapura inscription)* மற்றும் வானுவா தெங்கா III கல்வெட்டு *(Wanua Tengah III inscription)* ஆகியவற்றின் படி, மன்னர் லோகபாலா பிறக்கும்போது அவரின் பெயர் லோகபாலா. 907 தேதியிட்ட மந்தியாசி கல்வெட்டில், அவர் **ராக்காய் காயூ வாங்கி** *(Rakai Kayuwangi)* என்று பெயரிடப்பட்டுள்ளார்.  
வானுவா தெங்கா III கல்வெட்டு, அவரின் பிறந்த பெயரான லோகபாலா; மற்றும் அவரின் பட்டப் பெயரான காயூ வாங்கி என இரண்டு பெயரையும் வழங்குகிறது.
# லோகபாலா

## இந்து காவல் தெய்வம் லோகபாலன்

லோகபாலா என்ற பெயர் இந்து காவல் தெய்வமான லோகபாலன் எனும் பெயருடன் தொடர்புடையதாக இருக்கலாம். ராக்காய் காயூவாங்கி என்ற பெயர் ஒரு பட்டப்பெயர் ஆகும். அது ஒரு தனிப்பட்ட பெயர் அல்ல. ஜாவாவின் மன்னராக அவர் ஆட்சி செய்த காலத்தில், லோகபாலா ராக்காய் என்று அழைக்கப்பட்டார்.  
ராக்காய் என்ற சொல், காயூவாங்கி மாவட்டத்தின் பிரபு எனும் தகுதிக்குச் சமமான ஒரு பண்டைய ஜாவானிய பட்டப்பெயர் ஆகும்.
# லோகபாலா

## இந்து காவல் தெய்வம் லோகபாலன்

### வானுவா தெங்கா III கல்வெட்டு

வானுவா தெங்கா III கல்வெட்டு, லோகபாலா 8 சூன் 855 அன்று அரியணை ஏறியதாகக் கூறுகிறது. பிரம்பானான் கோயில், சிவபெருமானைச் சிறப்பு செய்வதற்காகக் கட்டப்பட்டது என சிவக்கிரக கல்வெட்டு கூறுகிறது. பிரம்பானானின் அசல் பெயர் சிவன்-கிரகம் *(Shiva-grha)*; சிவனின் இல்லம் என பொருள் படுகிறது.
# லோகபாலா

## சிவக்கிரக கல்வெட்டு

லோகபாலா, தன் தந்தை சதினிங்கராட் *(Jatiningrat)* (ராக்காய் பிக்கத்தான்) வாரிசாகத் தேர்ந்தெடுக்கப்பட்டார் என *செஜாரா நேசனல் இந்தோனேசியா* *(Sejarah Nasional Indonesia)* எனும் இந்தோனேசிய தேசிய வரலாற்றுப் பதிவு சிவக்கிரக கல்வெட்டை மேற்கோள் காட்டுகிறது.  
ராக்காய் பிக்கத்தான் பதவி விலகிய பிறகு சாங் சதினிங்கராட் என்ற பட்டத்தை ஏற்றுக் கொண்டார். ராக்காய் பிக்கத்தானின் வாரிசான லோகபாலாவை பிரமோதவர்தனியின் வாரிசு என்றும் வரலாற்றாசிரியர்கள் சிலர் நம்புகிறார்கள்.
# லோகபாலா

## சிவக்கிரக கல்வெட்டு

### ராக்காய் குருன்வாங்கி தியா சலாது

ராக்காய் குருன்வாங்கி தியா சலாது (*Rakai Gurunwangi Dyah Saladu)* என்பவர் ராக்காய் பிக்கத்தான் மற்றும் பிரமோதவர்தனி தம்பதிகளின் மூத்த மகன் ஆவார். இருப்பினும் அவர், ராக்காய் பிக்கத்தானின் வாரிசாகத் தேர்ந்தெடுக்கப்படவில்லை. இளைய மகனான லோகபாலா தான் அரச வாரிசாக பதவி உயர்வு பெற்றார்.  
ரத்து போகோ மலை அடிவாரத்தில் *(Ratu Boko)* நடந்த ஒரு போரில், தன் தந்தையின் எதிரிகளைத் தோற்கடிப்பதில் லோகபாலா ஆற்றிய வீரத் தகுதிகளே அதற்குக் காரணம் ஆகும். இருப்பினும், லோகபாலா மற்றும் அவரின் அண்ணனான ராக்காய் குருன்வாங்கி தியா சலாது இடையிலான குடும்ப உறவுகள் எந்தக் கல்வெட்டிலும் வெளிப்படையாகக் கூறப்படவில்லை.
# லோகபாலா

## இறுதிகாலம்

லோகபாலா சுமார் 30 ஆண்டுகள் ஆட்சி செய்தார். அவரின் காலத்தில் பல கல்வெட்டுகளை வெளியிட்டார். லோகபாலரின் காலத்தில் கிழக்கு ஜாவாவில் மாதரம் இராச்சியம் விரிவாக்கம் அடைந்தது. அவர் வேளாண் உற்பத்தித் திறனை அதிகரித்தார்; ஆனாலும் வெளிநாட்டு வர்த்தகத்தில் சரிவுகள் ஏற்பட்டன.  
லோகபாலாவின் ஆட்சிக் காலத்தில், அவரின் அதிகாரத்திற்கு எதிரான நடவடிக்கைகள் அவ்வப்போது இருந்தன. லோகபாலருக்குப் பிறகு 17 பிப்ரவரி 885-இல் மன்னர் தகவாசன் என்பவர் ஆட்சிக்கு வந்தார்.
# பொருண்மை நிரல் ஆய்வு

பொருண்மை நிறமாலை என்பது நிறை-மின்னூட்ட விகிதத்தின் அடிப்படையில் நடைபெறும் அயனி சமிக்ஞையின் ஒரு வகை செயல்பாடுஆகும். இந்த நிறமாலைகள் ஒரு மாதிரியின் அடிப்படை அல்லது ஐசோடோபிக் கையொப்பம், துகள்கள் மற்றும் மூலக்கூறுகளின் நிறை ஆகியவற்றைத் தீர்மானிக்கவும், மூலக்கூறுகள் மற்றும் பிற வேதிச் சேர்மங்களின் இரசாயன அடையாளம் அல்லது கட்டமைப்பை தெளிவுபடுத்தவும் பயன்படுத்தப்படுகின்றன.  
ஐசோடோப்புகளின் கண்டுபிடிப்பு]]
# மஞ்சம்பட்டி

**மஞ்சம்பட்டி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை மேற்கு ஊராட்சி ஒன்றிய மஞ்சம்பட்டி ஊராட்சி ஒரு புறநகர்ப் பகுதியாகும்.
# மஞ்சம்பட்டி

## அமைவிடம்

கடல் மட்டத்திலிருந்து சுமார் 221.32 மீ. உயரத்தில், என்ற புவியியல் ஆள்கூறுகள் கொண்டு மஞ்சம்பட்டி அமையப் பெற்றுள்ளது.
# மஞ்சம்பட்டி

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், மஞ்சம்பட்டி ஊரின் மொத்த மக்கள்தொகை 2,421 பேர் ஆகும். இதில் 1,212 பேர் ஆண்கள் மற்றும் 1,209 பேர் பெண்கள் ஆவர்.
# மஞ்சம்பட்டி

## சமயம்

### இந்துக் கோயில்

அய்யனார் கோயில் என்ற கிராமக் கோயில் ஒன்று மஞ்சம்பட்டி பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
# மஞ்சம்பட்டி

## அரசியல்

மஞ்சம்பட்டி பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# நாவினிபட்டி

**நாவினிபட்டி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மேலூர் ஊராட்சி ஒன்றிய நாவினிபட்டி ஊராட்சி ஒரு புறநகர்ப் பகுதியாகும்.
# நாவினிபட்டி

## அமைவிடம்

கடல் மட்டத்திலிருந்து சுமார் 172.89 மீ. உயரத்தில், என்ற புவியியல் ஆள்கூறுகள் கொண்டு நாவினிபட்டி அமையப் பெற்றுள்ளது.
# நாவினிபட்டி

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், நாவினிபட்டி ஊரின் மொத்த மக்கள்தொகை 9,423 பேர் ஆகும். இதில் 4,725 பேர் ஆண்கள் மற்றும் 4,698 பேர் பெண்கள் ஆவர்.
# நாவினிபட்டி

## அரசியல்

நாவினிபட்டி பகுதியானது, மேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# சிவக்கிரக கல்வெட்டு

**சிவக்கிரக கல்வெட்டு** அல்லது **வந்தில் கல்வெட்டு** (ஆங்கிலம்: *Shivagrha Inscription*; *Wantil inscription;* இந்தோனேசியம்: *Prasasti Shivagrha* அல்லது *Prasasti Wantil*; சமசுகிருத ரோமன்: *Śivagṛha;* தேவநாகரி: शिवगृह) என்பது இந்தோனேசியா, மத்திய ஜாவா மாநிலம், யோக்யகர்த்தா, பிரம்பானான் கோயில் வளாகத்தில் கண்டுபிடிக்கப்பட்ட கல்வெட்டு ஆகும்.  
இந்தக் கல்வெட்டு 778 சக ஆண்டு; பொ.ஊ. 856-ஆம் ஆண்டைச் சேர்ந்தது. தற்போது ஜகார்த்தா, இந்தோனேசிய தேசிய அருங்காட்சியகத்தின் பாதுகாப்பில் உள்ளது; கல்வெட்டு கணக்கெடுப்பு பதிவு எண் D.28. இந்தக் கல்வெட்டு சமசுகிருத மொழியில், நாகரி எழுத்துமுறையில் எழுதப்பட்டுள்ளது. இந்தக் கல்வெட்டின் திகதி; எண்களில் குறிப்பிடப்படாமல் சந்திர செங்காலா *(Chandrasengkala|)* எனும் எழுத்து முறைமையில் குறிப்பிடப்பட்டு உள்ளது.  
ராக்காய் பிக்கத்தானின் ஆட்சியின் இறுதியில், தியா லோகபாலாவின் *(Dyah Lokapala)* (ராக்காய் காயூவாங்கி) உத்தரவின் பேரில் இந்தக் கல்வெட்டு பொறிக்கப்பட்டது.  
இந்தக் கல்வெட்டு, சிவக்கிரகம் *(House of Shiva)* என்று அழைக்கப்படும் சிவனுக்கு அர்ப்பணிக்கப்பட்ட ஒரு பிருமாண்டமான கோயில் வளாகத்தின் விரிவான விளக்கத்தைக் கொடுக்கிறது. அந்த வகையில் கல்வெட்டில் சொல்லப்படும் கோயில், பிரம்பானான் கோயில் வளாகத்துடன் ஒற்றுள்ளது.
# சிவக்கிரக கல்வெட்டு

## வரலாறு

சிவகிரகக் கோயிலுக்கு, அதாவது பிரம்பானான் கோயில் வளாகத்திற்கு அருகில் ஓர் ஆற்றின் வழித்தடத்தை மாற்றுவதற்கான ஒரு பொது நீர்த் திட்டம் பற்றியும் சிவக்கிரகக் கல்வெட்டில் குறிப்பிடப்பட்டுள்ளது.  
இந்த ஆறு, தற்போதைய ஓபாக் ஆறு *(Opak River)* என்று அடையாளம் காணப்பட்டுள்ளது. இந்த ஆறு தற்போது பிரம்பானான் கோயில் வளாகத்தின் மேற்குப் பகுதியில்; வடக்கில் இருந்து தெற்காக ஓடுகிறது.
# சிவக்கிரக கல்வெட்டு

## ஓபாக் ஆறு

முதலில் இந்த ஆறு கிழக்கு நோக்கி மேலும் வளைந்திருந்தது. அத்துடன் அது பிரதான கோயிலுக்கு மிக அருகில் இருப்பதாகவும் கருதப்பட்டது. சிவகிரக கோயில் வளாகத்தின் வெளிப்புறப் பகுதியில் வடக்கு-தெற்கு அச்சில் ஆற்றை வெட்டுவதன் மூலம் இந்தத் திட்டம் செயல்படுத்தப்பட்டது என்று வரலாற்று ஆசிரியர்கள் கூறுகிறார்கள்.  
கோயில் விரிவாக்கத்திற்கு பெரிய அளவிலான இடத்தை உருவாக்க முயற்சிகள் செய்யப்பட்டன. அதன் விளைவாக முந்தைய ஆற்றுப் பாதை, கற்கள் மற்றும் மண் பாறைகளால் நிரப்பப்பட்டு சமன் செய்யப்பட்டது. இப்போது அந்த இடம் நிரப்பு கோயில்களுக்கான *(Candi Perwara)* இடமாக உள்ளது.
# சிவக்கிரக கல்வெட்டு

## பாலபுத்திர தேவன்

சிவக்கிரகக் கல்வெட்டில், மன்னர் ராக்காய் பிக்கத்தான் ஒரு சிவபக்தர் என்றும்; அவரது மனைவியும் அரசியுமான பிரமோதவர்தனி பௌத்த மதத்தைச் சேர்ந்தவர் என்றும் குறிப்பிடப்பட்டுள்ளது. இந்தக் கல்வெட்டு, ராக்காய் பிக்கத்தானுக்கு எதிரான அரச வாரிசு உரிமைக்கான போரைப் பற்றியும் குறிப்பிடுகிறது.  
ராக்காய் பிக்கத்தானுக்கு எதிரான கிளர்ச்சியாளர்கள் தங்களின் அடைக்கலத்திற்காக, நூற்றுக் கணக்கான கற்களால் ஒரு கோட்டையைக் கட்டி இருந்தனர். இந்தக் கோட்டை ரத்து போக்கோ மலையின் *(Ratu Boko)* அடிவாரத்தில் இருந்தது. இந்தக் கிளர்ச்சிக்கு பாலபுத்திர தேவன் *(Balaputra)* தான் முதனமை நபராகக் கருதப்பட்டார்.
# சிவக்கிரக கல்வெட்டு

## கிளர்ச்சி

இருப்பினும், இந்தக் கோட்பாடு சரியானதல்ல; ஏனெனில் ராக்காய் பிக்கத்தான் அதிகாரத்திற்குச் சவால் செய்தவர் ராக்காய் வாலிங் பு கும்பயோனி *(Rakai Walaing pu Kumbayoni)* என்பவர்தான் என்று பின்னர் கண்டறியப்பட்டது.  
அந்த நேரத்தில் ராக்காய் பிக்கத்தான் மாதரம் இராச்சியத்தின் புதிய மன்னராக இருந்தார். கிளர்ச்சியாளர்களின் தலைவர் ரக்காய் வாலிங் என்பவர் ஒரு சக்திவாய்ந்த நில உரிமையாளராக இருந்தார். ஒரு காலத்தில் ஜாவாவை ஆண்ட மன்னரின் வழித்தோன்றல் என்று அவர் கூறிக்கொண்டார்.
# புரதவியல்

மீது மால்டி பொருண்மை நிரல் ஆய்வு மாதிரிகளின் தானியங்கி தயாரிப்பு]]
**புரதவியல் (Proteomics)** என்பது புரதங்களின் அமைப்பு, செயல்பாடு, செல்களுக்குள் அவற்றின் செயல்பாடு மற்றும் ஒன்றுக்கொன்று தொடர்பு ஆகியவற்றைப் பற்றிப் பரந்த அளவில் ஆய்வு செய்வது ஆகும் புரதங்கள் என்பவை அனைத்து உயிரினங்களின் முக்கிய பெரிய மூலக்கூறுகள் ஆகும், இவை தசை திசு கட்டமைப்பு இழைகளின் உருவாக்கம், உணவின் நொதி செரிமானம், டி. என். ஏ தொகுப்பு மற்றும் பிரதி போன்ற பல செயல்பாடுகளைக் கொண்டுள்ளன. மேலும் ஒரு உயிரினத்தை தொற்றிலிருந்து பாதுகாக்கும் ஆன்டிபாடிகள் மற்றும் உடல் முழுவதும் முக்கியமான சமிக்ஞைகளை அனுப்பும் ஹார்மோன்கள் ஆகியனவும் புரதங்களின் சில வகைகளாகும்.  
புரதத்தொகுதி என்பது ஒரு உயிரினம் அல்லது உயிரணுவால் உற்பத்தி செய்யப்பட்ட அல்லது மாற்றியமைக்கப்பட்ட புரதங்களின் முழு தொகுப்பாகும். புரதவியல் ஆய்வுகள் புதிதாக கண்டுபிடிக்கப்படும் புரதங்களை இனங்காணவும் வகைப்படுத்தவும் உதவுகின்றன.
# புரதவியல்

## வரலாறு மற்றும் சொற்பிறப்பியல்

இரு பரிமாண ஜெல் அறிமுகப்படுத்தப்பட்ட பின்னர் மற்றும் *எஸ்கெரிச்சியா கோலி* என்ற பாக்டீரியத்தின் புரதங்கள் கண்டறியப்பட்ட பிறகு **புரோட்டியோமிக்ஸ்** என்று கருதக்கூடிய புரதங்கள் பற்றிய முதல் ஆய்வுகள் 1974 ஆம் ஆண்டில் தொடங்கின.  
**புரோட்டியோம்** என்ற சொல்லானது "புரோட்டின்" மற்றும் "ஜீனோம்" என்ற சொற்களின் கலவையாகும். இது 1994 ஆம் ஆண்டில் மக்குவாரி பல்கலைக்கழகத்தில் பயின்ற ஆய்வியல் நிறைஞர் பட்ட மாணவர் மார்க் வில்கின்ஸ் என்பவரால் உருவாக்கப்பட்டது. பின்பு1995 ஆம் ஆண்டில் மக்குவாரி பல்கலைக்கழகத்தில் முதல் பிரத்யேக புரோட்டியோமிக்ஸ் ஆய்வகம் நிறுவப்பட்டது.
# புரதவியல்

## ஆய்விதழ்கள்

புரதவியல் மற்றும் தொடர்புடைய துறைகளுக்கு ஏராளமான ஆய்விதழ்கள் அர்ப்பணிக்கப்பட்டுள்ளன. புரதங்களைக் பற்றிய ஆய்விதழ்கள் பொதுவாக புரதங்களின் கட்டமைப்பு மற்றும் செயல்பாட்டில் அதிக கவனம் செலுத்துகின்றன, அதே நேரத்தில் புரதவியல் பற்றியஆய்விதழ்கள் முழு புரதத்தொகுதிகளின் பெரிய அளவிலான பகுப்பாய்வு அல்லது பெரிய புரதங்களின் தொகுப்புகளில் அதிக கவனம் செலுத்துகின்றன. சில புரதவியல் பற்றியஆய்விதழ்கள் கீழே பட்டியலிடப்பட்டுள்ளன (அவற்றின் வெளியீட்டாளர்களுடன்).  
- *மூலக்கூறு மற்றும் செல்லுலார் புரோட்டியோமிக்ஸ்* (ASBMB)
- *புரோட்டியோம் ஆராய்ச்சி இதழ்* (ஏ. சி. எஸ்.)
- *புரோட்டியோமிக்ஸ் இதழ்* (எல்சேவியர்)
- *புரோட்டியோமிக்ஸ்* (வில்லி)
# நரசிங்கம்

**நரசிங்கம்** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை கிழக்கு ஊராட்சி ஒன்றிய நரசிங்கம் ஊராட்சி ஒரு புறநகர்ப் பகுதியாகும்.
# நரசிங்கம்

## அமைவிடம்

கடல் மட்டத்திலிருந்து சுமார் 158.75 மீ. உயரத்தில், என்ற புவியியல் ஆள்கூறுகள் கொண்டு நரசிங்கம் அமையப் பெற்றுள்ளது.
# நரசிங்கம்

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், நரசிங்கம் ஊரின் மொத்த மக்கள்தொகை 5,971 பேர் ஆகும். இதில் 2,987 பேர் ஆண்கள் மற்றும் 2,984 பேர் பெண்கள் ஆவர்.
# நரசிங்கம்

## சமயம்

### இந்துக் கோயில்

யோகநரசிங்கப் பெருமாள் கோயில் என்ற பெருமாள் கோயில் ஒன்று நரசிங்கம் பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
# நரசிங்கம்

## அரசியல்

நரசிங்கம் பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# உயிரிக்குறிகாட்டி

**உயிரிக்குறிகாட்டி** (*Bio-marker*) அல்லது **உயிரியல் குறிப்பான்** (Biological marker) என்பது உயிரியல் மருத்துவச் சூழல்களில், சில நோய்நிலைகள் அல்லது இயல்புநிலை, இயல்பிருந்து மாறுபட்ட நிலைகளின் தன்மையை அளவிடக்கூடிய குறிகாட்டியாகும். உயிரிக்குறிகாட்டிகள் பெரும்பாலும் இரத்தம், சிறுநீர் அல்லது மென்மையான திசுக்களைப் பயன்படுத்தி அளவிடப்பட்டு மதிப்பீடு செய்யப்படுகின்றன. சாதாரண உயிரியல் செயல்முறைகள், நோய்க்கிருமி செயல்முறைகள் அல்லது ஒரு சிகிச்சைமுறையில் மருந்துகளால் ஏற்படும் விளைவுகளை ஆராய்தல் உள்ளிட்ட பல நோக்கங்களுக்காக உயிரிக்குறிகாட்டிகள் அறிவியல் துறைகளில் பயன்படுகின்றன.
# உயிரிக்குறிகாட்டி

## வரலாறு

"உயிரியல் குறிப்பான்" என்ற சொல் 1950களில் அறிமுகப்படுத்தப்பட்டது.  
*பயோமார்க்கர்* என்ற ஆங்கில வார்த்தையின் பரவலான பயன்பாடு 1980ஆம் ஆண்டிலேயே தொடங்குகிறது. 1980களின் இறுதியில் சுற்றுச்சூழல் ஆய்வுகள் நீர், வண்டல்கள், நீர்வாழ் உயிரினங்களில் மிதமிஞ்சிய அளவில் காணப்பட்ட ஆபத்தான அல்லது நச்சுத்தன்மை கொண்ட வேதிப் பொருட்களை குறித்ததாகவே இருந்தது. இந்த வேதிப்பொருட்களை அடையாளம் காண பயன்படுத்தப்படும் முறைகள் நிறப்பிரிகைமானி, அலைமாலை ஒளிஅளவியல், மின்வேதியியல், கதிர்வீச்சு வேதியியல் ஆகும். இந்த முறைகள் சுற்றுச்சூழல் மாசுபாட்டில் வேதிப்பொருட்களின் பங்கினைத் தெளிவுபடுத்துவதில் வெற்றிகரமாக பயன்படுத்தப்பட்டப்போதிலும், எந்த ஒரு ஒரு குறிப்பிட்ட மாசுபடுத்தியின் தாக்கம் குறித்த முழுமையான தரவை வழங்கவில்லை. எனவே சுற்றுச்சூழல் மாசுபாடு குறித்த செயல்பாடுகளை அளவிடவும் எச்சரிக்கை செய்யவும் உயிரிக்குறிகாட்டிகளைப் பயன்படுத்தலாம் என்று முன்மொழியப்பட்டது. இப்போது ஆய்வுகளின் வளர்ச்சி காரணமாக, மனித மருத்துவத் துறைகளிலும் நோய்களைக் கண்டறிவதிலும், அவற்றின் தீவிரத்தை அளவிடவும் உயிரிக்குறிகாட்டிகளைப் பயன்படுத்தி வருகின்றனர்.
# உயிரிக்குறிகாட்டி

## வரலாறு

### வரையறை

உயிரிக்குறிகாட்டி என்பது இயல்பான அல்லது இயல்பிற்கு மாறுபட்ட நிலைகளையோ, அல்லது நோயைநிலையையோ அளவிடப் பயன்படும் உயிரியல் மூலக்கூறு அல்லது பண்பாகும். இது சூழலியல், மருத்துவம் மற்றும் பல அறிவியல் துறைகளில் பயன்படுத்தப்படுகிறது.
# புரதத்தொகுதி

, டிரான்ஸ்கிரிப்டோம், புரோட்டியோம் மற்றும் மெட்டாபோலோம் (லிப்பிடோம்) உறவுகளைக் காட்டும் வரைபடம்.]]
**புரதத்தொகுதி (proteome)** என்பது ஒரு குறிப்பிட்ட நேரத்தில் ஒரு மரபணு, உயிரணு, திசு அல்லது உயிரினத்தால் உருவாக்கப்படும் அல்லது வெளிப்படுத்தப்படும் புரதங்களின் முழு தொகுப்பாகும். இது ஒரு குறிப்பிட்ட நேரத்தில், வரையறுக்கப்பட்ட நிலைமைகளின் கீழ், ஒரு குறிப்பிட்ட வகை உயிரணு அல்லது உயிரினத்தில் வெளிப்படுத்தப்பட்ட புரதங்களின் தொகுப்பாகும்.**புரதத்தொகுதி (**proteome) பற்றிய ஆய்வு புரதவியல் (Proteomics) எனப்படும்.
# புரதத்தொகுதி

## புரதத்தொகுதிகளின் வகைகள்

புரதத்தொகுதியில் உள்ள புரதங்களின் அளவு, பல்வேறு உயிரினக்களில் சுற்றுப்புற மற்றும் உடல்நல மாற்றங்களுக்கு ஏற்ப மாறுபடும். புரதத்தொகுதியைப் பற்றிய ஆய்வுகள், உயிரின் சிக்கலான தன்மை பற்றிய தகவல்களை வழங்குகின்றன.எனவே உயிரணுக்கள் மற்றும் உயிரினங்களில் உள்ள புரதத்தொகுதியிகளை வேறுபடுத்தி அறிவது முக்கியமானதாகும்.  
**செல்லுலார் புரதத்தொகுதி** என்பது ஹார்மோன் தூண்டுதல் போன்ற ஒரு குறிப்பிட்ட சுற்றுச்சூழல் நிலைமைகளின் கீழ் ஒரு குறிப்பிட்ட உயிரணு வகைகளில் காணப்படும் புரதங்களின் தொகுப்பாகும்.  
ஒரு உயிரினத்தின் முழுமையான **புரதத்தொகுதியினைக்** கருத்தில் கொண்டால், இது பல்வேறு **செல்லுலார்** **புரதத்தொகுதி**களின் முழுமையான புரதங்களின் தொகுப்பாகக் கருதப்படலாம். இது தோராயமாக மரபணு<nowiki/>வுக்கு சமமான புரதமாகும்.  
**புரதத்தொகுதி** என்ற சொல் செல்லின் உள்ளுறுப்புகள் போன்ற சில துணை அமைப்புகளில் காணப்படும் புரதங்களின் தொகுப்பினைக் குறிக்கவும் பயன்படுத்தப்படுகிறது. உதாரணமாக, மைட்டோகாண்ட்ரியல் **புரதத்தொகுதி** 3000 க்கும் மேற்பட்ட தனித்துவமான புரதங்களைக் கொண்டிருக்கலாம்.  
ஒரு வைரஸில் உள்ள புரதங்களை **வைரஸ்** **புரதத்தொகுதி** என்று அழைக்கலாம். பொதுவாக **வைரஸ்** **புரதத்தொகுதிகள்** வைரஸ் மரபணுவிலிருந்து கணிக்கப்படுகின்றன, ஆனால் வைரஸ் புரதவியல் ஆய்வுகளில் பெரும்பாலும், வைரஸ் மற்றும் அதன் ஓம்புயிரின் புரதங்கள் இரண்டுமே ஆய்வு செய்யப்படுகின்றன.
# புரதத்தொகுதி

## புற்றுநோயில் புரதத்தொகுதியின் முக்கியத்துவம்

வெவ்வேறு புற்றுநோய் உயிரணு வரிசைகளை ஒப்பீட்டளவில் பகுப்பாய்வு செய்ய புரதத்தொகுதிகள் பயன்படுத்தப்படலாம். சிறுநீர்ப்பை புற்றுநோய் திசுஆய்வுகளில் புற்றுநோயின் சாத்தியக்கூறுகளை அடையாளம் காண புரதத்தொகுதி ஆய்வுகள் பயன்படுத்தப்பட்டுள்ளன புரதத்தொகுதிகளின் அமைப்பில் தோன்றும் வேறுபாடுகளைக் கொண்டு புதிய புற்றுநோய் சமிக்ஞை வழிமுறைகளை கண்டறிய முடியும்.  
புற்றுநோயின் உயிரிக்குறியீடுகள் பொருண்மை நிரல் ஆய்வு அடிப்படையிலான புரதத்தொகுதிகளின் பகுப்பாய்வுகள் மூலம் கண்டறியப்பட்டுள்ளன. புரதவியல் பயன்பாடு அல்லது புரதத்தொகுதிகள் பற்றிய ஆய்வு என்பது நோயாளியின் ஊடலில் உள்ள புரதத்தொகுதிகள் மற்றும் மரபணு சுயவிவரத்திற்கு ஏற்ப மருந்துகளை தெரிந்தெடுக்கும் தனிப்பயனாக்கப்பட்ட மருத்துவத்தில் ஒரு படியாகும்.  
நோயாளிகளின் உடலில் ஏற்படும் சில புற்றுநோய் மருந்துகளுக்கான எதிர்ப்புநிலை இன்னும் நன்கு புரிந்து கொள்ளப்படவில்லை. புற்றுநோய் மருந்துகளை எதிர்க்கும் பண்புகளைக் கொண்ட புரதங்களை அடையாளம் காண புரதவியல் பகுப்பாய்வு பயன்படுத்தப்படுகிறது, எடுத்துக்காட்டாக பெருங்குடல் புற்றுநோய் மருந்து ஐரினோடெகான்.
# புரதத்தொகுதி

## பாக்டீரியா அமைப்புகளில் உள்ள புரதத்தொகுதிகள்

பல்வேறு வகையான பாக்டீரியாக்களில் வளர்சிதை மாற்ற எதிர்வினைகளை வெவ்வேறு சூழல்களில் மதிப்பிடுவதற்கு புரதவியல் பகுப்பாய்வுகள் செய்யப்பட்டுள்ளன. எடுத்துக்காட்டாக, *க்ளோஸ்ட்ரிடியம்* மற்றும் *பேசிலஸ்* போன்ற பாக்டீரியாக்களில், நீண்டகால செயலற்ற நிலைக்குப் பிறகு இந்த பாக்டீரியா வித்திகள் (ஸ்போர்கள்) ஒவ்வொன்றும் முளைக்க வெவ்வேறு புரதங்கள் எவ்வாறு உதவுகின்றன என்பதை ஆராய்வதற்காக புரதவியல் பகுப்பாய்வுகள் பயன்படுத்தப்பட்டன. வித்திகளை (ஸ்போர்கள்) எவ்வாறு ஒழுங்காக அகற்றுவது என்பதை நன்கு புரிந்துகொள்ள, புரதவியல் பகுப்பாய்வுகள் செய்யப்பட வேண்டும்.
# புரதத்தொகுதி

## வரலாறு

மார்க் வில்கின்ஸ் என்ற அறிஞர் 1994 ஆம் ஆண்டில் இத்தாலியின் சியானாவில் நடைபெற்ற "இருபரிமாண மின்புலத் தூள்நகர்ச்சி: புரத வரைபடங்களிலிருந்து மரபணுக்களுக்கு" என்ற கருத்தரங்கில் ”***புரோட்டியோம்”*** (புரதத்தொகுதி) என்ற வார்த்தையை உருவாக்கினார். இது 1995 இல் அவரது முனைவர் பட்ட ஆய்வறிக்கையின் ஒரு பகுதியாக வெளியிடப்பட்டது. ஒரு மரபணு, செல், திசு அல்லது உயிரினத்தால் வெளிப்படுத்தப்படும் புரதங்களின் முழு தொகுப்பினை விவரிக்க வில்கின்ஸ் இந்த வார்த்தையைப் பயன்படுத்தினார்.
# வித்தி

உயிரியலில், **வித்தி** (*spore*) என்பது பாலியல் இனப்பெருக்கம் (பூஞ்சைகளில்) அல்லது கலவியற்ற இனப்பெருக்கத்தின் ஓர் அலகு ஆகும், இது சாதகமற்ற சூழ்நிலைகளில் பெரும்பாலும் நீண்ட காலத்திற்கு, பரவலுக்கும் உயிர்வாழ்விற்கும் ஏற்றதாக இருக்கலாம். வித்திகள் பல தாவரங்கள், பாசிகள், பூஞ்சைகள், மூத்தவிலங்குகள் போன்றவற்றின் வாழ்க்கைச் சுழற்சிகளின் ஒரு பகுதியாகும். இவை தொடக்ககால நிலத் தாவரங்களின் தழுவலாக ஆர்டோவிசியக் காலத்தின் நடுப்பகுதியில் தோன்றியதாகக் கருதப்படுகிறது.
# வித்தி

## வரையறை

ஸ்போர் (வித்தி) என்ற சொல் பண்டைய கிரேக்க வார்த்தையான σπορά *ஸ்போரா* வில் இருந்து பெறப்பட்டது, இதன் பொருள் "விதை, விதைத்தல்", இது σπωρος ஸ்போரோஸ், "விதைத்தல்" மற்றும் σπείρειν **, "விதைக்க" ஆகியவற்றுடன் தொடர்புடையது.
# ராக்காய் காருங்

**ராக்காய் காருங்** அல்லது **சிறீ மகாராஜா ராக்காய் காருங்** (ஆங்கிலம்: *Rakai Garung;* இந்தோனேசியம்: *Srī Mahārāja Rakai Garung*; ஜாவானியம்: *Rakai Garung Dang Karayan Patapan Pu Palar*) என்பவர் மத்திய ஜாவாவில், மாதரம் இராச்சியத்தின் சஞ்சய மரபைச் சார்ந்த அரசர் ஆவார். மாதரம் இராச்சியத்தின் அரசராக இருந்தவர் சிறீவிஜயத்தின் அரசராகவும் இருந்தார்.  
ராக்காய் காருங்கின் பெயர் பெங்கிங் கல்வெட்டு *(Prasasti Pengging),* மந்தியாசி கல்வெட்டு, வானுவா தெங்கா III கல்வெட்டு ஆகியவற்றில் அறியப்படுகிறது. மேலும் வங்சாகீர்த்தா கையெழுத்துச் சுவடியின் மூலமாக *(Naskah Wangsakerta)* அவரின் பெயர் மேலும் வலுப்படுத்தப்படுகிறது.
# ராக்காய் காருங்

## வரலாறு

மந்தியாசி கல்வெட்டில், அவரது பட்டம் சிறீ மகாராஜா ராக்காய் காருங் என பொறிக்கப்பட்டு உள்ளது. வானுவா தெங்கா III கல்வெட்டில் (908), அவர் பிப்ரவரி 14, 829 முதல் மார்ச் 6, 847 வரையில் ஆட்சி செய்தார் என்றும்; அவர் தியா குலாவுக்குப் பிறகும், ராக்காய் பிக்கத்தானுக்கு முன்பும், மன்னராக இருந்தார் என்றும் பொறிக்கப்பட்டு உள்ளது.
# ராக்காய் காருங்

## வானுவா தெங்கா III கல்வெட்டு

வானுவா தெங்கா III கல்வெட்டின் படி, சாங் லுமா இ துக் *(Sang lumah i Tuk)* என்பவரின் மகனாக ராக்காய் காருங் இருந்து இருக்கலாம் என்றும் அறியப்படுகிறது.  
அதாவது பிரபு அல்லது அரச மரபைச் சேர்ந்த சாங் லுமா; துக் எனும் இடத்தில் அடக்கம் செய்யப்பட்டதால் அவருக்கு துக் எனும் பட்டப் பெயர் கிடைத்துள்ளது. ராக்காய் காருங் அரசர் பதவியை ஏற்ற பிறகு, முந்தைய மன்னரால் விதிக்கப்பட்ட நில வரிகளை நீக்கியதாகவும் வானுவா தெங்கா III கல்வெட்டு கூறுகிறது.
# ராக்காய் காருங்

## சர்ச்சைகள்

வரலாற்று ஆசிரியர் செலாமெட் முல்ஜானா *(Slamet Muljana)* என்பவர், ராக்காய் காருங் என்பவரும் சமரதுங்கன் என்பவரும் ஒரே நபராக இருக்கலாம் என கருத்து கூறுகிறார்.  
அதே வேளையில் ராக்காய் காருங் என்பவர் பிரமோதவர்தனியின் மருமகனாக இருக்கலாம் என்று
வரலாற்று ஆசிரியர் டி காஸ்பாரிஸ் *(Johannes Gijsbertus de Casparis)* கூறுகிறார். ராக்காய் காருங் தொடர்பான வரலாற்றுச் சர்ச்சைகள் இன்றும் தொடர்கின்றன.
# பாக்லான் சட்டமன்றத் தொகுதி

**பாக்லான் சட்டமன்றத் தொகுதி** (Baglan Assembly constituency) என்பது மேற்கத்திய இந்தியாவின் மகாராட்டிர மாநிலத்திலுள்ள 288 சட்டமன்றத் தொகுதிகளில் ஒன்றாகும். இத்தொகுதியானது நாசிக் மாவட்டத்தில் அமைந்துள்ளது. பாக்லான், துளே மக்களவைத் தொகுதிக்கு உட்பட்டதாகும்.
# பாக்லான் சட்டமன்றத் தொகுதி

## சட்டமன்ற உறுப்பினர்கள்

| 1962 | பண்டித தர்ம சோனாவனே | இந்திய தேசிய காங்கிரசு </br > |
| --- | --- | --- |
| 1967 |  |  |
| 1972 | மோதபௌ பாம்ரே |  |
| 1978 | லட்சுமன் பவார் | இந்திய தேசிய காங்கிரசு (இ) |
| 1980 |  |  |
| 1985 | ருஞ்சா கங்குர்டே | இந்திய காங்கிரசு (சோசலிஸ்ட்) |
| 1990 | லகானு அகிரே | இந்திய தேசிய காங்கிரசு </br > |
| 1995 | திலீப் மங்லு போர்சு | சுயேச்சை |
| 1999 | சங்கர் அகிரே | பாரதிய ஜனதா கட்சி</br> |
| 2004 | சஞ்சய் சவான் | சுயேச்சை |
| 2009 | உமாஜி போர்சு | பாரதிய ஜனதா கட்சி</br> |
| 2014 | தீபிகா சஞ்சய் சவான் | தேசியவாத காங்கிரசு கட்சி </br> |
| 2019 | திலீப் மங்லு போர்சு | பாரதிய ஜனதா கட்சி</br> |
| 2024 | } |  |
# கல்வான் சட்டமன்றத் தொகுதி

**கல்வான் சட்டமன்றத் தொகுதி** (Kalwan Assembly constituency) என்பது மேற்கு இந்தியாவில் உள்ள மகாராட்டிரா மாநிலத்தில் உள்ள 288 சட்டமன்றத் தொகுதிகளில் ஒன்றாகும், இது நாசிக் மாவட்டத்தில் அமைந்துள்ளது. கல்வான், திண்டோரி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# கல்வான் சட்டமன்றத் தொகுதி

## சட்டமன்ற உறுப்பினர்கள்

| 1978 | அர்சூன் துல்சிராம் பவார் | இந்திய தேசிய காங்கிரசு |
| --- | --- | --- |
| 1980 | இந்திய தேசிய காங்கிரசு (இ) |  |
| 1985 | காசிநாத் பகிராம் | இந்திய காங்கிரசு (சோசலிஸ்ட்) |
| 1990 | அர்சூன் துல்சிராம் பவார் | பாரதிய ஜனதா கட்சி |
| 1995 |  |  |
| 1999 | தேசியவாத காங்கிரசு கட்சி |  |
| 2004 |  |  |
| 2009 |  |  |
| 2014 | சீவா பாண்டு கவித் | இந்தியப் பொதுவுடமைக் கட்சி (மார்க்சிஸ்ட்) |
| 2019 | நிதின் அர்சூன் பவார் | தேசியவாத காங்கிரசு கட்சி |
| 2024 | } |  |
# தயா குலா

**தயா குலா** அல்லது **மாதரம் தயா குலா** (ஆங்கிலம்: *Dyah Gula;* இந்தோனேசியம்: *Raja Medang Dyah Gula*) என்பவர் இந்தோனேசியா, மத்திய ஜாவா, மாதரம் இராச்சியத்தின் சஞ்சய மரபைச் சார்ந்த அரசர் ஆவார். இவரின் ஆட்சிக்காலம் பொ.ஊ. 827 – 829.  
8-ஆம் 9-ஆம் நூற்றாண்டுகளில், மாதரம் இராச்சியத்தின் அரசர்கள் சிறீவிஜயத்தையும் ஒரே சமயத்தில் ஆட்சி செய்தார்கள். மாதரம் இராச்சியத்தின் அரசராக இருந்தவர் சிறீவிஜயத்தின் அரசராகவும் இருந்தார்.
# தயா குலா

## வரலாறு

தயா குலாவின் பெயர் வானுவா தெங்கா III கல்வெட்டின் மூலமாகத் தெரிய வருகிறது. அவரை ராக்காய் வாராக் *(Rakai Warak)* என்பவருக்குப் பின்னர் வந்த மாதரம் அரசர் என்று அந்தக் கல்வெட்டு குறிப்பிடுகிறது. இவருக்குப் பின்னர் ராக்காய் காருங் என்பவர் ஆட்சிக்கு வந்ததாகவும் அந்தக் கல்வெட்டின் மூலமாக அறிய முடிகிறது.  
தயா குலா, 827 ஆகத்து 5 முதல் 828 சனவரி 24 வரை மாதரம் இராச்சியத்தின் அரசராகப் பதவியில் இருந்துள்ளார்.
# தயா குலா

## மந்தியாசி கல்வெட்டு

மந்தியாசி கல்வெட்டில் (கி.பி. 907) உள்ள மன்னர்களின் பட்டியலில், தியா குலா மற்றும் பல மாதரம் இராச்சியத்தின் மன்னர்களின் பெயர்கள் காணப்படவில்லை. ஏனெனில் மந்தியாசி கல்வெட்டு, நீண்ட காலம் ஆட்சி செய்து முழு அதிகாரம் பெற்ற மன்னர்களைப் பற்றி மட்டுமே குறிப்பிடுகிறது,  
அந்த வகையில் மந்தியாசி கல்வெட்டில் சஞ்சய வம்சாவளியைச் சேர்ந்த மன்னர்களின் பெயர்களுக்கான தலைப்பு ஸ்ரீ மகாராஜா என்றுதான் வழங்கப்பட்டு உள்ளது. தயா குலா ஒரு மகாராஜா பதவியைப் பெறவில்லை என்பதால் மந்தியாசி கல்வெட்டில் அவரின் பெயர் இடம்பெறவில்லை.
# தயா குலா

## வானுவா தெங்கா III கல்வெட்டு

தயா குலாவின் ஆட்சிக்காலம் வானுவா தெங்கா III கல்வெட்டில் மிகக் குறுகிய காலம் கொண்டது என குறிப்பிடப்பட்டுள்ளது, அதாவது சுமார் அரை வருடம் (5-8-827 முதல் 24-1-828 வரை) மட்டுமே பதிவாகி உள்ளது. அவருக்குப் பதிலாக ராக்காய் காருங் பதவியேற்றார்.  
வானுவா தெங்கா III கல்வெட்டில் அவரின் பெயர் ராக்காய் என்ற தலைப்பில் குறிக்கப்பட்டுள்ளது. இது அவர் தவறான முறையில் அரியணை ஏறியிருக்கலாம் என்ற ஐயப்பாடுகளையும் உருவாக்குகிறது.
# சந்த்வாட் சட்டமன்றத் தொகுதி

**சந்த்வாட் சட்டமன்றத் தொகுதி** (Chandwad Assembly constituency) என்பது மேற்கு இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். சந்த்வாட், நாசிக் மாவட்டத்தில் அமைந்துள்ளது. இத்தொகுதியானது திண்டோரி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# சந்த்வாட் சட்டமன்றத் தொகுதி

## சட்டமன்ற உறுப்பினர்கள்

| 1978 | கிசன்ராவ் தவக்கர் | ஜனதா கட்சி |
| --- | --- | --- |
| 1980 | காசிராம் கெய்க்வாட் | இந்திய தேசிய காங்கிரசு (இ) |
| 1985 | செய்சந்த் கசுலிவால் | பாரதிய ஜனதா கட்சி |
| 1990 |  |  |
| 1995 |  |  |
| 1999 | சிரிசுகுமார் கோட்வால் | தேசியவாத காங்கிரசு கட்சி |
| 2004 | உத்தம் பலேராவ் |  |
| 2009 | சிரிசுகுமார் கோட்வால் | சுயேச்சை |
| 2014 | ராகுல் தௌலத்ராவ் அகெர் | பாரதிய ஜனதா கட்சி |
| 2019 |  |  |
| 2024 | } |  |
# சந்த்வாட் சட்டமன்றத் தொகுதி

## வெளியிணைப்புகள்

இந்திய தேர்தல் ஆணையம்
# கோழிமலை

**கோவில்மலை,** உள்ளுரில் **கோழிமலை** (*Kovilmala*, locally known as *Kozhimala*) என்று அழைக்கப்படுவது, இந்தியாவின் கேரள மாநிலம் இடுக்கி மாவட்டத்தில் கட்டப்பனைக்கு அருகிலுள்ள ஒரு சிறிய கிராமமும் பழங்குடி குடியிருப்பும் ஆகும். இடுக்கி வட்டத்தின் (முன்பு உடும்பன்சோலை வட்டம்) காஞ்சியார் கிராம ஊராட்சியின் கீழ் வரும் தென்னிந்தியாவில் இருக்கும் ஒரே பழங்குடி இராச்சியம் இதுவாகும். இந்த இராஜ்ஜியம் 'தேக்கோட்டு காட்டு இராச்சியம்', 'நடுக்குட கட்டு இராச்சியம்', 'ஆதல் ஒருபுரம்', 'செங்கநாட்டு மாலை' என நான்கு பிரிவுகளைக் கொண்டுள்ளது. தமிழ்நாட்டின் புகழ்பெற்ற மதுரை மீனாட்சி இவர்களின் *குலதெய்வம்* ஆகும்.
# கோழிமலை

## கோவில்மலை மன்னன் சமூகம்

கோவில்மலை மன்னன் சமூகத்தின் தலைமையகம் ஆகும். அவர்கள் தங்களின் சில பழக்கவழக்கங்கள், மரபுகள், ஆட்சி முறை போன்றவற்றைப் பாதுகாத்து, தங்களை ஒரு தனித்துவமான பழங்குடி பிரிவினராக விளங்குகின்றனர். இங்குள்ள ஆட்சி முறை மக்களாட்சி - முடியாட்சி ஆகும். இங்கு மக்களால் தேர்ந்தெடுக்கப்பட்ட மன்னன் ஆட்சி செய்கிறார். வம்ச வாரிசுரிமை என்பது தாய்வழி மரபுரிமையின் மூலம் வருகிறது. இதனால் சொத்துக்கள் மருமகனுக்கே செல்லும். இங்கு வசிக்கும் மன்னன் சமூகத்தின் நிர்வாகம் தேர்ந்தெடுக்கப்பட்ட *ராஜாவால்* நடத்தப்படுகிறது. இடுக்கி மாவட்டத்தின் பல்வேறு பகுதிகளில் பரவியுள்ள மற்ற 42 *குடிகளை* (குடியேற்றங்களை) கவனித்துக்கொள்ளும் பொறுப்பு அவருக்கு உள்ளது. இன்று இந்தக் குடிகள் குமுளி, அடிமாலி, வத்திக்குடி, மணியாரங்குடி, மச்சிப்ளாவு, கோரங்கட்டி, கட்டப்பனை, முறிக்காசேரி, தோப்பிரம்குடி, நெடுங்கண்டம், மாங்குளம், இரும்புபாலம் போன்ற இடங்களில் அமைந்துள்ளன. அரசருக்கு திருமணம், மணமுறிவு, உள், வெளி விவகாரங்கள் தொடர்பான தகராறுகளைத் தீர்க்க உதவ காணிகள் (சமூகத் தலைவர்கள்) என்ற 9 அமைச்சர்கள் கொண்ட குழு உண்டு. பல்வேறு குடிகளின் பேராளர்களான (பிரதிநிதிகள்) தலைவர்களுக்கான கூட்டங்கள் ஆண்டுதோறும் நடத்தப்படுகின்றன. மன்னரின் மரணத்திற்குப் பிறகு புதிய மன்னரைத் தேர்ந்தெடுக்கும் பொறுப்பும் இந்தக் காணிகளுக்கு உண்டு. இந்த சமூகத்தின் தற்போதைய மன்னர் எரணாகுளத்தில் உள்ள மகாராஜா கல்லூரியில் பொருளாதாரம் படித்த பட்டதாரியான 'ராமன் ராஜா மன்னன்' ஆவார். இவர் இந்த பழங்குடி வம்சத்தின் 16 வது மன்னரான தனது மாமா 'ஆரியன் ராஜா மன்னன்' மறைவுக்குப் பிறகு அரியணை ஏறினார். பண்டைய தமிழகத்தில் சேரர்களுக்கும் சோழர்களுக்கும் இடையே நீடித்த போரின் போது, இடுக்கி வனப்பகுதிக்குள் தப்பி வந்த பாண்டிய வம்சாவளியைச் சேர்ந்த போர்வீரர்களே இந்த மன்னன் பழங்குடியினர் என்று நம்பப்படுகிறது. போதுமான விளைச்சலை வழங்கிய இயற்கைக்கு நன்றி செலுத்தும் வகையில் 'களவூட்டு' என்ற பெயரில் விழாவை இவர்கள் ஆண்டுதோறும் நடத்துகிறனர். புகழ்பெற்ற தமிழ் இலக்கியமான ' சிலப்பதிகாரத்தில் ' குறிப்பிடப்பட்டுள்ள கோவலன் - கண்ணகி கதையுடன் முதன்மையாக தொடர்புடைய களவூட்டு விழாவுடன் **ஆதிவாசி கூத்து** நடத்தப்படுகிறது. அரசரின் இறப்புச் சடங்குகள் மற்றும் அதிகாரப்பூர்வ ஆண்டுக் கூட்டங்களின் சமயத்திலும் இது ஏற்பாடு நடத்தப்படுகிறது.
# கோழிமலை

## கோவில்மலையின் குறிப்பிடப்பட்ட மன்னர்கள்

- **தேவன் ராஜா மன்னன்** : 1948 இல் பிறந்த இவர், 1996 இல் தாய்வழி மரபு முறைப்படி ராஜாவானார். அவர் 2007 இல் 54 வயதில் மாரடைப்பால் இறந்தார்
- **ஆரியன் ராஜா மன்னன்** : இவரின் இயற்பெயர் 'ரமேசன்'. இவர் தேவன் ராஜா மன்னனுக்குப் பின்னர் 2012 இல் அரியணை ஏறினார். ஆனால் இவர் 2011 ஆம் ஆண்டு தனது 29 வது வயதில் நோய்வாய்ப்பட்டு இறந்தார். இவரது இறுதிச் சடங்கின் போது கேரள மாநில அரசு இவருக்கு அனைத்து மரியாதைகளைகளைம் வழங்கியது. ஆரியன் ராஜா மன்னர் மன்னன் சமூகத்தில் இளம் வயது ராஜா என்று பரவலாக ஒப்புக் கொள்ளப்பட்டவர்.
- **ராமன் ராஜா மன்னன்** : குமளி மன்னங்குடியைச் சேர்ந்த இவரது இயற்பெயர் என்.பினு. இவர் ஆரியன் ராஜா மன்னனுக்குப் பிறகு 4 மார்ச் 2012 அன்று பதவியேற்றார். மன்னன் சமூகத்தில் எரணாகுளம் மகாராஜா கல்லூரியில் பொருளாதாரத்தில் பட்டம் பெற்ற ஒரே எழுத்தறிவு கொண்ட மன்னர் இவராவார்.
# கோழிமலை

## கோவில்மலைக்கான பாதை

தரமான சாலைகள் இல்லாததால் கோழிமலைக்குச் செல்வது கடந்த காலங்களில் மிகவும் கடினமான ஒன்றாக இருந்தது. ஆனால் அண்மைக்காலமாக கோழிமலை பெரும் புகழ் பெற்றதால் போக்குவரத்து வசதிகள் மேம்படுத்தப்பட்டுள்ளன. கோழிமலைக்கு செல்ல எளிதான பாதை கட்டப்பனா - காஞ்சியார் - ஸ்வராஜ் - முறிக்காட்டுக்குடி வழி (14)&nbsp;கி.மீ.). கட்டப்பனாவில் இருந்து கோழிமலைக்கு தனியார் பேருந்துகள் சீரான கால இடைவெளியில் இயக்கப்படுகின்றன. ஸ்வராஜ்ஜின் பிரதான சந்திப்பிலிருந்து வாடகை மகிழுந்துகளும் கிடைக்கின்றன.
# கோழிமலை

## கோவில்மலைக்கான பாதை

### வானூர்தி நிலையங்கள்

கோழிமலைக்கு அருகிலுள்ள வானூர்தி நிலையம் கொச்சி பன்னாட்டு வானூர்தி நிலையம் (118&nbsp;கி.மீ.). திருவனந்தபுரம் பன்னாட்டு வானூர்தி நிலையம் 205 கி.மீ. தொலைவில் உள்ளது.
# கோழிமலை

## கோவில்மலைக்கான பாதை

### தொடருந்து

அருகிலுள்ள ரயில் நிலையம் கடுதுருத்தி ஆகும். இது 92. கி.மீ. தொலைவில் உள்ளது. கோட்டயம் (103&nbsp;கி.மீ.), சங்கனாச்சேரி (104&nbsp;கி.மீ.), திருவல்லா (110&nbsp;கி.மீ.) ஆகியவை அருகிலுள்ள பிற தொடருந்து நிலையங்களாகும்.
# கோழிமலை

## மேலும் பார்க்கவும்

- மன்னன் மொழி
- மன்னன் மக்கள்
-
# கிடாரிபட்டி

**கிடாரிபட்டி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மேலூர் ஊராட்சி ஒன்றிய கிடாரிபட்டி ஊராட்சி ஒரு புறநகர்ப் பகுதியாகும்.
# கிடாரிபட்டி

## அமைவிடம்

கடல் மட்டத்திலிருந்து சுமார் 198.64 மீ. உயரத்தில், என்ற புவியியல் ஆள்கூறுகள் கொண்டு கிடாரிபட்டி அமையப் பெற்றுள்ளது.